Wětrow
Wětrow (němsce Wetro) je hornjołužiska wjes w sakskim wokrjesu Budyšin, kotraž słuša wot lěta 1936 k Bóšicam. Dla industrijoweho sydlišća sewjernje stareje wjeski je Wětrow z najwjetšim gmejnskim dźělom Bóščanskeje gmejny.
GeografijaWobdźěłać
Wětrow wobsteji dźensa z dweju dźělow: stareje wjeski na sewjernej kromje něhdyšeje Wětrnikoweje hory (dźensnišeje deponijoweje hórki) a industrijoweho sydlišća sewjernje stareje wsy při statnej dróze, kotraž wjedźe z Chrósćic do Njeswačidła. Tam nadeńdźe so tež zdaloka widźomny zawod za wohnjokrute materialije.
Susodne wsy su Łomsk na sewjeru, Njeswačidło na sewjerowuchodźe, Wbohow na wuchodźe, Hora na juhozapadźe a Bóšicy na zapadźe. Južnje Wětrowa nadeńdźetej so něhdyša Bóšćanska jama a Wětrowska deponija.
Ležownostne mjenaWobdźěłać
Arnošt Muka je slědowace Wětrowske ležownostne mjena w swojej Statistice zapisał: Dźěłošća, Jabłońky, Wrjosowki, Hromadna hora a Modlišća.
StawiznyWobdźěłać
Prěnje historiske naspomnjenje jako Wytrow je z lěta 1374.[2] Ležownostne knjejstwo njeměješe ryćerkubło kaž we wokolnych wsach, ale w 14. kaž tež we 18. lětstotku Klóšter Marijina hwězda.
WobydlerstwoWobdźěłać
W lěće 1925 běchu wot 130 wobydlerjow 127 ewangelskich a jenož dwaj katolskaj. Ewangelscy Wětrowčenjo słušeja k Njeswačanskej ewangelskej wosadźe. Po Mukowej statistice rěčachu w lěće 1884/85 hišće 91 wot 93 Wětrowčanow serbsce.[3]
Wosrjedź wjeski steji restawrowany Lutherowy kamjeń z němskim napisom, kiž bu prěnjotnje we 1880tych lětach postajeny.
Hlej težWobdźěłać
ŽórłaWobdźěłać
- ↑ staw: 31. decembra 2016; Podaća gmejnskeho zarjadnistwa Njeswačidło
- ↑ Wětrow w Digitalnym stawizniskim zapisu městnow Sakskeje (němsce)
- ↑ Ernst Tschernik: Die Entwicklung der sorbischen Bevölkerung. Akademie-Verlag, Berlin 1954. → wšě wjeski
WotkazWobdźěłać
Hora | Jaseńca | Łusč | Nowa Jaseńca | Nowe Bóšicy | Nowy Łusč | Wětrow
szl_Latn szl_Latn szl_Latn szl_Latn bos_Latn slv_Latn szl_Latn szl_Latn szl_Latn szl_Latn szl_Latn szl_Latn slv_Latn knc_Latn slk_Latn szl_Latn deu_Latn mos_Latn szl_Latn